《次韵李明府上事初谒登源庙用苏黄门韵见示》
宋代·汪晫

缓引前诃度岭巅，真祠犹镇旧山川。
县知幽德如存日，更有孤山合老天。
双炷炉香祈一稔，两诗题咏播千年。
民安善政神应喜，桑荫儿童犊背眠。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。